En god personlig kostplan indeholder sund kost, og jeg tager som udgangspunkt afsæt i de officielle kostråd.Hvis vi f.eks. arbejder med en kostplan til vægttab, lægger jeg vægt på, at måltidsforslagene er mættende og giver dig mulighed for at tabe dig, uden at du behøver at gå sulten i seng, selvom du indtager færre kalorier, end du forbrænder.Kostplanen opbygges på en måde, som “uddanner” dig til at træffe hensigtsmæssige valg, så du har større chance for at opnå en varig livsstilsændring og dermed et varigt vægttab. Den opmuntrer dig til at spise varieret og hjælper dig til at vælge forskellige fødevarer i mængder, som er sunde for lige netop dig. Du præsenteres for forskellige, nærende og mættende forslag til morgenmad, frokost, aftensmad og mellemmåltider lige til at plukke fra, og kostplanen er konstrueret på en måde, så du ikke behøver at tælle kalorier – det arbejde har jeg gjort for dig.Læs også: Få hjælp til vægttab